বিজেপি কর্মীর দাদাগিরি! ঘটনায় আহত বৃদ্ধ দম্পতি

বাঁকুড়া: বিজেপি কর্মীর দাদাগিরি! ব্যাপক মারধর করা হল বৃদ্ধ কৃষক দম্পতিকে। এমনকি সেই দম্পতিকে হাসপাতালে ভর্তি করা হলে মন্ডল সভাপতি হাসপাতালে গিয়ে সেই দম্পতিকে হুমকি দেয় বলে জানা যাচ্ছে। ইতিমধ্যেই এই ঘটনায় একজনকে গ্রেফতার করা হয়েছে।

বাঁকুড়া জেলার পাত্রসায়ের থানার হাট কৃষ্ণনগর সবজি বাজার, সেখানেই খোসালপুরের বৃদ্ধ কৃষক দম্পতি দেবু বাগদী ও লক্ষী বাগদি নিজের জমির উৎপাদিত দ্রব্য প্রতিদিন বিক্রি করতে আসে। গত কাল সকালে সবজি বিক্রি করতে এসেছিল তখন দেবু বাগদী দেখে তার জায়গায় বসে আছে স্থানীয় এক বিজেপি নেতা সুন্দর ঘোষ। অভিযোগ সেখান থেকে তাকে সরে যেতে বললেই ওই বৃদ্ধ কৃষককে গালাগালি দিতে থাকে এবং পরে ব্যাপক মারধর করে সবজি বাজারের মধ্যেই ওই কৃষক দম্পতিকে। পরে সেখান থেকে বেরিয়ে বাড়ির উদ্দেশ্যে আসতে শুরু করলে রাস্তায় পুনরায় ওই বিজেপি নেতা তার চার পাঁচজন সাগরেদকে নিয়ে আবারও মারধর করতে থাকে। ঘটনায় গুরুতর আহত হয় ওই বৃদ্ধ দম্পতি। তড়িঘড়ি তাদের নিয়ে আসা হয় পাত্রসায়ের ব্লক প্রাথমিক স্বাস্থ্য কেন্দ্র। ঘটনার পরিপ্রেক্ষিতে পাত্রসায়ের থানায় একটি লিখিত অভিযোগ দায়ের করা হয় আহতদের পক্ষ থেকে। অভিযোগ পাওয়ার পরই পাত্রসায়ের থানার পুলিশ ঘটনার মূল অভিযুক্ত সুন্দর ঘোষকে গ্রেফতার করে। আজ সকালে স্থানীয় বিজেপি নেতা তথা সোনামুখী বিধানসভার বিজেপি মণ্ডল চারের সভাপতি অনুপ ঘোষের নেতৃত্বে বেশ কিছু লোকজন নিয়ে হাসপাতালে চড়াও হয়, তাদের ওপর হুমকি দেওয়া হয় কেস তুলে নেওয়ার অন্যথা তাদের পরে দেখে নেওয়ার হুমকি দেয়। আহত দেবু বাগদির অবস্থার অবনতি হলে তাকে রেফার করা হয় বিষ্ণুপুর জেলা হাসপাতালে।

আরও পড়ুন: ভোটার লিস্টে ভুয়ো ভোটার, রাজ্য নির্বাচন কমিশনে তৃণমূলের স্মারকলিপি

বিজেপি মন্ডল সভাপতি অনুপ ঘোষের দাবি, এটা কোন রাজনৈতিক বিষয় নয়, বাজারের ব্যবসাকে কেন্দ্র করে একটু ঝামেলা। তৃণমূল এটা রং লাগানোর চেষ্টা করছে। সকালে হাসপাতালে আহতকে দেখতে গিয়েছিলেন তিনি এমনটাই দাবি।

তৃণমূলের দাবি এটাই বিজেপির কালচার, ঘটনার তীব্র নিন্দা জানাই, এবং প্রশাসনের উচিত করা হাতে বিষয়টি দেখার এবং অভিযুক্ত সকলকেই গ্রেফতার করার।

দেখুন অন্য খবর